b'\n_START_ARTICLE_\nAvinguda del Primat Reig\n_START_SECTION_\nNom\n_START_PARAGRAPH_\nEst\xc3\xa0 dedicada al cardenal valenci\xc3\xa0 Enric Reig i Casanova, que fou arquebisbe de Barcelona, de Val\xc3\xa8ncia i finalment de la seu primada de Toledo, ra\xc3\xb3 per la qual va ser nomenat Arquebisbe Primat de Toledo.\n_START_SECTION_\nHist\xc3\xb2ria\n_START_PARAGRAPH_\nL\'avinguda transcorre de forma rectil\xc3\xadnia sobre 2,20 km de l\'antic Cam\xc3\xad de Tr\xc3\xa0nsits, segona circumval\xc2\xb7laci\xc3\xb3 de la ciutat de Val\xc3\xa8ncia. _NEWLINE_A l\'extrem Nord-oest, a l\'encreuament amb l\'actual avinguda de la Constituci\xc3\xb3 estava situada la caseta del "fielato", nom popular de les casetes on es feia el cobrament de les taxes municipals pel tr\xc3\xa0nsit de mercaderies a tots els visitants que volien entrar a la ciutat per l\'antic Cam\xc3\xad Reial de Morvedre. _NEWLINE_El seu tra\xc3\xa7at travessa vells camins d\'horta com ara l\'antiga Senda d\'Els Orriols (propera a l\'actual carrer del Pare Vi\xc3\xb1as), el Cam\xc3\xad Vell d\'Alboraia (proper a l\'actual Avinguda d\'Alfauir) i el Cam\xc3\xad de Vera (proper a l\'actual carrer de la Gu\xc3\xa0rdia Civil).\n_START_SECTION_\nElements importants\n_START_PARAGRAPH_\nA l\'inici de l\'avinguda hi trobem el Col\xc2\xb7legi Salesi\xc3\xa0-Sant Antoni Abat i el vell barri Don Bosco als carrers Sant Joan Bosco i Pare Vi\xc3\xb1as. _NEWLINE_Cap a la meitat de l\'avinguda es troba al vessant nord la zona sud de l\'antic poble de Benimaclet, ara conformat en districte i barri de la ciutat de Val\xc3\xa8ncia. _NEWLINE_A la fi de l\'avinguda hi trobem al vessant sud les pistes esportives, facultats i aularis del Campus de Blasco Ib\xc3\xa1\xc3\xb1ez de la Universitat de Val\xc3\xa8ncia, que formen part del barri Ciutat Universit\xc3\xa0ria.\n_START_SECTION_\nTransports\n_START_PARAGRAPH_\nHi ha una parada de tramvia amb el nom de Primat Reig corresponent a la l\xc3\xadnia 4 i a la l\xc3\xadnia 6 de MetroValencia, per\xc3\xb2 \xc3\xa9s situada al proper carrer de Cofrents. _NEWLINE_L\'Estaci\xc3\xb3 de Benimaclet tamb\xc3\xa9 es troba molt a prop de l\'avinguda (a l\'encreuament entre els carrers del Doctor Vicent Zaragoz\xc3\xa1 i d\'Emilio Bar\xc3\xb3) i disposa de connexi\xc3\xb3 en superf\xc3\xadcie amb les esmentades l\xc3\xadnies 4 i 6 de tramvia i la L\xc3\xadnia 3 del metro de Val\xc3\xa8ncia que t\xc3\xa9 l\'estaci\xc3\xb3 soterrada._NEWLINE_Tota l\'avinguda \xc3\xa9s travessada per nombroses l\xc3\xadnies dels autobusos municipals de l\'EMT, entre elles les l\xc3\xadnies 89 i 90 que fan el recorregut Circular per la Ronda Tr\xc3\xa0nsits.'